wannaphong/clean_thaiwikipedia huggingface dataset:
# พระยาเทพวงศ์
พระยาเทพวงศ์ เจ้าหลวงเทพวงศ์ หรือ เจ้าหลวงอุปเสน ทรงเป็นเจ้าผู้ครองนครแพร่ องค์ที่ 2 แห่งราชวงศ์แสนซ้าย ตรงกับรัชสมัยพระบาทสมเด็จพระนั่งเกล้าเจ้าอยู่หัว แห่งกรุงรัตนโกสินทร์ 

ราชประวัติ
พระยาเทพวงศ์ มีพระนามเดิมว่า "เจ้าน้อยอุปเสน" และมีอีกพระนามว่า "เทพวงษ์" ซึ่งมาจากชื่อทางพระ เป็นโอรสของพระยาแสนซ้าย เจ้าผู้ครองนครแพร่ องค์ที่ 1 แห่งราชวงศ์แสนซ้ายภูเดช แสนสา.เจ้าผู้ครองนครแพร่ยุคประเทศราชของสยาม ใน หมุดหมายประวัติศาสตร์ล้านนา: รวมบทความวิชาการในวาระครบรอบ ๖ ทศวรรษ ศาสตราจารย์สรัสวดี-รองศาสตราจารย์สมโชติ อ๋องสกุล. บริษัทโรงพิมพ์ตะวันออกจำกัด (มหาชน), พ.ศ. 2556. และก่อนขึ้นเป็นพระยาแพร่ ทรงเคยดำรงตำแหน่งพระเมืองไชย (พระเมืองใจ) มาก่อน ตามที่พระราชพงศาวดารกรุงรัตนโกสินทร์ รัชกาลที่ 4 ฉบับเจ้าพระยาทิพากรวงศมหาโกษาธิบดี (ขำ บุนนาค) กล่าวว่า

"...เมืองแพร่นั้น เมื่อแผ่นดินพระบาทสมเด็จฯ พระพุทธยอดฟ้าจุฬาโลกนั้น พระยาแสนซ้ายได้เป็นเจ้าเมือง ครั้นถึงแก่กรรมแล้ว โปรดเกล้าโปรดกระหม่อม ตั้งพระเมืองใจบุตรพระยาแสนซ้ายเป็นพระยาแพร่..."พระราชพงศาวดาร กรุงรัตนโกสินทร์ รัชชกาลที่ ๔ พ.ศ. ๒๓๙๔ – ๒๔๑๑ ฉะบับเจ้าพระยาทิพากรวงศ์ พิมพ์เป็นที่ระลึก ในงานพระราชทานเพลิงศพ คุณหญิงธรรมสารเนติ (อบ บุนนาค); วันที่ ๑๗ กุมภาพันธ์ พ.ศ. ๒๔๗๗ ณ วัดประยูรวงศาวาส; พิมพ์ที่โรงพิมพ์พระจันทร์ ท่าพระจันทร์ พระนคร

พระองค์ทรงเป็นเจ้าหลวงที่มีปิยวาจา พูดไพเราะน่าฟัง พูดเก่ง พูดจาสิ่งใด ใครๆก็เชื่อฟังหมดจนชาวเมืองให้การเคารพนับถือ พับสาที่เก็บรักษาไว้ที่วัดดอยจ่าคำเรียกพระนามพระองค์ว่า "เจ้าหลวงลิ้นทอง (ลิ้นตอง)" อันเป็นนามที่สื่อถึงความสามารถด้านเจรจากับทุกฝ่ายผลประโยชน์ที่ลงตัวของกลุ่มชน มีผลสืบเนื่องให้เมืองแพร่ธำรงอยู่หนึ่งในห้าหัวเมืองประเทศราชล้านนา 

พระยาเทพวงศ์ถึงแก่พิราลัย ในปี พ.ศ. 2359 พระอินทวิไชย ราชโอรสองค์โต จึงได้เสด็จขึ้นครองนครแพร่ต่อจากพระองค์เป็นพระยาอินทวิไชย ดังระบุในพับสาวัดดอยจำค่าว่า

"...เจ้าหลวงลิ้นทองเสวยเมืองอยู่ได้ ๔๕ ปี เถิงสวัรคต(สวรรต) ว่าง ๑ ปี เจ้าหลวงอินทวิไชยผู้เปนลูกขึ้นแทน..."

 ราชโอรส-ธิดา
พระยาเทพวงศ์ ราชโอรส-ธิดา กับแม่เจ้าสุชาดา (ราชธิดาในพระยาศรีสุริยวงศ์ (พระเมืองไชย) เจ้าผู้ครองนครแพร่สมัยกรุงธนบุรี) ดังนี้
 เจ้าน้อยอินทวิไชย (อินต๊ะวิไจย) ต่อมาคือ พระยาอินทวิไชย เจ้าผู้ครองนครแพร่ องค์ที่ 3 ราชเทวีคือแม่เจ้าสุพรรณวดี
 เจ้าปิ่นแก้ว (อ้างอิงจากหนังสือเชื้อสายเจ้าหลวงเมืองแพร่ 4 สมัย เรียบเรียงโดยบัวผิว วงศ์พระถาง เจ้าไข่มุกต์ ประชาศรัยสรเดช และร.ต.ดวงแก้ว รัตนวงศ์) สมรสกับเจ้าวังขวา มีโอรส-ธิดา ดังนี
 เจ้าเขียว สมรสกับ พระวังขวา (เจ้าหนานคำแสน)
 เจ้าพิมพิสาร ต่อมาคือ พระยาพิมพิสารราชาเจ้าผู้ครองนครแพร่ องค์ที่ 4 แห่งราชวงศ์แสนซ้าย ราชเทวีคือแม่เจ้าแก้วไหลมา
 เจ้าเรือนแก้ว สมรสกับ พระยาบุรีรัตน์ (เจ้าหนานปัญญา มหายศปัญญา)
 เจ้าแก้ววรรณา สมรสกับ พระวังซ้าย (เจ้าวังซ้ายเฒ่า)
 พระยาราชวงศ์ (เจ้าน้อยสุริยวงศ์) สมรสกับ เจ้าบัวคำ และเจ้าบัวจีน

 เจ้าพุทธวงศ์

 ราชกรณียกิจ 
 ทรงบูรณะวัดหัวข่วง(วัดสำเภา) และวัดศรีชุม(วัดท่านางเหลียว) เมืองแพร่
 ก่อนปีพ.ศ. 2353 มีการขุดเหมืองหลวง เพื่อให้ชาวเมืองได้ใช้น้ำโดยการผันน้ำจากลำน้ำแม่สาย

 พระอิสริยยศ 
 ก่อน พ.ศ. 2348 พระเมืองไชย (พระเมืองใจ)
 พ.ศ. 2348-2359 พระยานครแพร่

 ราชตระกูล
# บลูทั้งค์
สำหรับบลูทั้งค์ที่เป็นโรคที่เกิดกับสัตว์กีบจำพวกสัตว์เคี้ยวเอื้อง ดูที่: โรคบลูทั้งค์

thumb|ลิ้นของบลูทั้งค์ที่เป็นสีน้ำเงิน
บลูทั้งค์ หรือ จิ้งเหลนลิ้นสีน้ำเงิน (ชื่อย่อ: ฺBTS) เป็นสัตว์เลื้อยคลานประเภทกิ้งก่า จำพวกจิ้งเหลนสกุลหนึ่ง ใช้ชื่อสกุลว่า Tiliqua

บลูทั้งค์ เป็นจิ้งเหลนที่มีส่วนหัวใหญ่ เกล็ดเรียบลื่นมีความมัน แต่ลำตัวกลับป้อมสั้นอ้วนกลม หางสั้นป้อมกลมมน ระยางค์ขาทั้ง 4 ข้างสั้น มีลักษณะเด่นคือ มีลิ้นสีฟ้าหรือสีน้ำเงิน อันเป็นที่มาของชื่อสามัญ

บลูทั้งค์ แพร่กระจายพันธุ์ในประเทศอินโดนีเซีย, นิวกินี, อิเรียนจายา, ออสเตรเลีย และเกาะทัสมาเนีย เป็นสัตว์ที่กินได้ทั้งพืชและสัตว์ เช่น แมลง, หอยทาก และสัตว์เลี้ยงลูกด้วยนมขนาดเล็ก เช่น หนู

เข้าสู่วัยเจริญพันธุ์เมื่ออายุได้ 2 ปี เมื่อถึงฤดูผสมพันธุ์ ตัวผู้จะกัดที่บริเวณคอของตัวเมียทำให้เกิดเป็นแผลได้ ขยายพันธุ์ด้วยการออกลูกเป็นตัวครั้งละประมาณ 6-8 ตัว ขนาดโตเต็มที่ได้ถึง 45 เซนติเมตร

บลูทั้งค์ เป็นสัตว์เลื้อยคลานอีกประเภทหนึ่งที่นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลายหรือสัตว์แปลก ๆ  ซึ่งสามารถเพาะขยายพันธุ์ในที่เลี้ยงได้แล้วในปัจจุบัน การเลี้ยงบลูทั้งค์จะต้องการแสงยูวีน้อยกว่ากิ้งก่าจำพวกอื่น ๆ สามารถเลี้ยงได้โดยการให้อาหารสำเร็จรูปแบบกระป๋องของทั้งสุนัขและแมวผสมกัน และผสมแคลเซียมเข้าไป และมีน้ำให้อยู่เสมอบลูทั้งค์...จิ้งเหลนลิ้นน้ำเงิน สัตว์บ่งชี้..หลากหลายชีวภาพ จากไทยรัฐ

บลูทั้งค์ สามารถแบ่งออกได้เป็น 8 ชนิด และยังสามารถแบ่งออกเป็นชนิดย่อย ๆ ต่าง ๆ ได้มากมาย ได้แก่

Tiliqua adelaidensis
Tiliqua gigas
T. g. evanescens
T. g. keyensis
Tiliqua sp.
Tiliqua multifasciata
Tiliqua nigrolutea
Tiliqua occipitalis
Tiliqua rugosa
T. r. rugosa
T. r. aspera
T. r. palarra
T. r. konowi
Tiliqua scincoides
T. s. scincoides
T. s. intermedia
T. s. chimaerea (2006): Using ancient and recent DNA to explore relationships of extinct and endangered Leiolopisma skinks (Reptilia: Scincidae) in the Mascarene islands. Molecular Phylogenetics and Evolution 39(2): 503–511.  (HTML abstract) 
 (1988): Mate fidelity in an Australian lizard Trachydosaurus rugosus (Scincidae). Copeia 1987(3): 749-757.

นอกจากนี้แล้ว บลูทั้งค์ ยังเชื่อว่าเป็นกิ้งก่าที่ก่อให้เกิดความสับสนจนกลายเป็นความเชื่อว่าเป็น สึจิโนโกะ  สัตว์ประหลาดรูปร่างคล้ายงูหรือกิ้งก่าตัวอ้วน ๆ แต่ไม่มีขาในประเทศญี่ปุ่นFlashback: 100 Million Yen For Tsuchinoko
# บาร์ราตินา
บาร์ราตินา (,) หรือ บาร์เรตินา (กาตาลาตะวันตก: ,) คือหมวกอันเก่าแก่ชนิดหนี่ง ซึ่งผู้ชายชาวคริสต์ผู้อาศัยอยู่บริเวณใกล้ทะเลเมดิเตอร์เรเนียนเคยนิยมสวมใส่ บริเวณเหล่านี้ได้แก่ แคว้นกาตาลุญญา แคว้นบาเลนเซีย หมู่เกาะแบลีแอริก พรอว็องส์ คอร์ซิกา ซิซิลี ซาร์ดิเนีย บางท้องถิ่นของเนเปิลส์ บางท้องถิ่นของบอลข่าน และบางท้องถิ่นของโปรตุเกส

ในกาตาลุญญาและอีบีซา ผู้ชายเคยใส่หมวกบาร์ราตินาจนถึงคริสต์ศตวรรษที่ 19 โดยเฉพาะในพื้นที่ชนบท หมวกบาร์ราตินามีลักษณะคล้ายคลึงกับถุง ทำจากขนสัตว์ โดยทั่วไปมีสีแดง บางครั้งมีสีม่วง

ปัจจุบันหมวกบาร์ราตินาไม่นิยมใส่กันเป็นประจำแล้ว แต่ยังนิยมใส่เพียงแต่ในพิธีต่าง ๆ ที่เกี่ยวข้องกับประเพณีกาตาลา ซัลบาดอร์ ดาลี ผู้เป็นจิตรกรชาวกาตาลา มักใส่หมวกบาร์ราตินาบางครั้งคราวในคริสต์ศตวรรษที่ 20Salvador Dalí amb barretina ตัวละครในคติชนพื้นบ้านกาตาลาก็มักใส่หมวกบาร์ราตินา เช่น รูปแกะสลักคริสต์มาสซึ่งมีชื่อว่า กากาเน (caganer) ท่อนไม้คริสต์มาสหรือที่เรียกว่า ติโอ (tió) และตัวละครในการ์ตูนเรื่อง ปาตูเฟ็ต (Patufet) ซึ่งลงพิมพ์ครั้งแรกในนิตยสาร อันปาตูเฟ็ต (En Patufet) โดยอันตอนี มุนตัญญอลา (Antoni Muntanyola) และในการ์ตูนเรื่อง เดอะกาตาลา (The Catalan) ซึ่งวาดโดยกายาตา กูร์เน็ต อี ปาเลา (Gaietà Cornet i Palau)Lluís Solà i Dachs, «Cu-cut! Setmanari de gresca ab ninots (1902-1912)». Ed. Bruguera. Barcelona, 1967
 อ้างอิง 

แหล่งข้อมูลอื่น
 ประวัติของหมวกบาร์ราตินา 
 ประวัติในรูปแบบรูปภาพของหมวกบาร์ราตินา
 Barretina.com ทุกสิ่งที่ควรเรียนรู้เกี่ยวกับหมวกบาร์ราตินาและวัฒนธรรมกาตาลา 
 Colla de sa Bodega (เครื่องแต่งกายและการเต้นรำอีบีซา) .
หมวดหมู่:หมวก
หมวดหมู่:เครื่องแต่งกายกาตาลา
หมวดหมู่:วัฒนธรรมกาตาลา
# อัจฉรา รอดศาสตรา
อัจฉรา รอดศาสตรา (เกิด 24 ตุลาคม พ.ศ. 2504) ชื่อเล่น เหน่ง เป็นอดีตนักแสดงชาวไทย

 ประวัติ  
อัจฉราเกิดที่โรงพยาบาลราชวิถี กรุงเทพมหานคร  มีบิดาชื่อ ส.อ.ประเทือง และมารดาชื่อ อรุณ มีพี่น้อง 6 คนโดยเธอเป็นคนที่ 2 สำเร็จการศึกษาจากโรงเรียนกองทัพบกอุปถัมภ์ สื่อสารสงเคราะห์ และเรียนวิชาการบ้านการเรือนควบคู่กับภาษาอังกฤษ เข้าสู่วงการโทรทัศน์โดยคุณขอใจ ฤทัยประชาได้พบเธอในกองถ่ายภาพยนตร์เรื่อง แม่ดอกกัญชา จึงได้พาไปรู้จักกับคุณพยุง พึ่งศิลป์ และเริ่มแสดงละครเรื่องแรกของเธอให้กับค่ายรัชฟิล์มทีวีทางช่อง 5 เริ่มจากละครเรื่องฟากสวนสีชมพู คู่กับ สมเจตน์ เจนสุข ต่อด้วยเรื่องเงาไม้ กับพระเอกคนเดียวกัน จากนั้นจึงมีผลงานละครต่อมาพักใหญ่ ที่สร้างชื่อเสียงอีกเรื่องคือดาวเรือง คู่กับ วิฑูรย์ กรุณา 

อีกทั้งเธอยังมีผลงานทางภาพยนตร์ โดยเริ่มจากร่วมแสดงในภาพยนตร์เรื่องแม่ดอกกัญชา ของดอกดิน กัญญามาลย์ โดยรับบทเป็นเพื่อนกลุ่มของนางเอกที่รับบทโดยมยุรา ธนะบุตร ต่อมารับบทเป็นนางรอง เล่นร่วมกับวิฑูรย์ กรุณา และ อำภา ภูษิต ในเรื่องนี่หรือความรัก มีผลงานทางภาพยนตร์เพียงไม่กี่เรื่อง ซึ่งมักจะเป็นภาพยนตร์ชีวิตและตลก โดยหนังตลกที่เด่นๆ ของเธอคือเรื่องมนต์รักขนมครก คู่กับเด่น ดอกประดู่

มีบุตรกับสามีคนก่อนสามคน คนโตเป็นบุตรสาวชื่อ แก้ม (เสียชีวิตแล้ว) ส่วนบุตรคนกลางและคนรองเป็นบุตรชายชื่อ เก้า, กัน

ปัจจุบันได้ออกจากวงการไปแต่งงานและทำร้านอาหารที่สหรัฐอเมริกาแต่ใน พ.ศ. 2559 อัจฉราได้กลับมามีผลงานการแสดงอีกครั้งในฐานะนักแสดงรับเชิญในละครเรื่อง เจ้าจอม โดยรับบทเป็น นวล

 ผลงานภาพยนตร์ 
 2520 แม่ดอกกัญชา (สมบัติ, มยุรา, อัจฉรา, สุริยา, ลักษณ์, ชุมพร, มารศรี)
 2522 นี่หรือความรัก 
 2523 มนต์รักขนมครก (เด่น, ล้อต๊อก, อัจฉรา, รอง, บู๊, ปทุมวดี, สุลาลีวัลย์, สมพงษ์, มาลี, โกร่ง) 
 2524 เจ้าบ่าวทีเด็ด (เด่น, ล้อต๊อก, อัจฉรา, สมพงษ์, รอง, ชูศรี) 2525 แม้เลือกเกิดได้

 ผลงานละครโทรทัศน์ 
 2520 ฟากสวนสีชมพู (ช่อง ททบ.5)
 2521 เงาไม้ (ช่อง ททบ.5)
 2521 พิภพมัจจุราช (ช่อง ททบ.5)
 2522 ดาวเรือง (วิฑูรย์, อัจฉรา, เศรษฐา, ท้วม, สมพงษ์, รอง) (ช่อง ททบ.5)
 2523 ท้าวศรีสุดาจันทร์ (ช่อง ททบ.5)
 2523 กามนิต-วาสิฏฐี (ช่อง ททบ.5)
 2524 กำแพงหัวใจ (วิฑูรย์, อนุสรณ์, อัจฉรา) (ช่อง ททบ.5)
 2524 เมียหลวง (ช่อง ททบ.5)
 2525 ปราสาทมืด (ช่อง ททบ.5)
 2526 ตลาดอารมณ์ (ช่อง ททบ.5)
 2526 หนี้สวาท (ช่อง ททบ.5)
 2527 เหล็กน้ำพี้ (ช่อง ททบ.5)
 2528 ขายวิญญาณ (ช่อง ททบ.5)
 2529 จิตรกร (ช่อง 7)
 2559 เจ้าจอม (ช่อง 3 - 28 SD) (รับเชิญ) (วิทยา, ชนกสุดา, จิรายุ, เซลีน่า, อัจฉรา, สันติสุข, จินตหรา, สาวิตรี, สมภพ, วิยะดา, ไกรลาศ, สุทธิพงษ์, สมพร, อนันต์)
# ดาร์เรน คริส
ดาร์เรน เอเวอร์เร็ท คริส  เกิดเมื่อวันที่ 5 กุมภาพันธ์ ค.ศ. 1987 เป็นนักแสดงและนักร้องชาวอเมริกัน เป็นที่รู้จักมากที่สุดจากการแสดงในซีรีส์ทางช่องฟ็อกซ์ เรื่อง Glee (2010–2015) ในบท “เบลน แอนเดอร์สัน” และได้รับรางวัลเอมมี นอกจากนี้ เขายังเคยปรากฏตัวในละครบรอดเวย์และได้รับการบันทึกเสียงหลายครั้งทั้งในฐานะศิลปินเดี่ยวและวงดนตรี
# เสื้อปัด
เสื้อปัด (ไทยถิ่นเหนือ: เสื้อปั๊ด, ลาว: ເສື້ອປັດ, เสื้อปัด) หรือ เสื้อป้าย (ลาว: ເສື້ອປ້າຍ, เสื้อป้าย)ການນຸ່ງຖືຂອງແມ່ຍິງລາວກັບງານປະເພນີ เป็นเสื้อที่นิยมสวมใส่โดยสตรีในภาคเหนือของประเทศไทย ประเทศลาว และประเทศอื่น ๆ ในทวีปเอเชียตะวันออกเฉียงใต้ ซึ่งโดยมากมักนุ่งโดยผู้หญิงไทยวนล้านนา ไทลื้อ ลาวหลวงพระบาง และ ลาวเวียงจันทน์ เป็นต้น 

ปัจจุบันในประเทศลาวมักมีการสวมใส่เสื้อปัดในงานพิธีสำคัญต่าง ๆ เช่น งานแต่งงานການນຸ່ງຖືຂອງແມ່ຍິງລາວກັບງານປະເພນີ และในแขวงหลวงพระบางของประเทศลาวจะมีการสวมใส่เสื้อปัดโดยนางสังขาร (นางสงกรานต์) อีกด้วย
ชื่อ
บางครั้งเสื้อปัดมักถูกเรียกว่า "เสื้อคอปัด" (ลาว: ເສື້ອຄໍປັດ, เสื้อคอปัด) หรือ "เสื้อคอป้าย" (ลาว: ເສື້ອຄໍປ້າຍ, เสื้อคอป้าย) ที่มาของคำว่า ปัด หรือ ป้าย น่าจะมีรากมาจากการที่ต้อง "ปัด" หรือ "ป้าย" เฉียงมาผูกไว้ข้างเอว นอกจากนี้ยังมีชื่อเรียกอื่นอีก ซึ่งขึ้นอยู่กับท้องถิ่นของผู้นุ่ง เช่น  "เสื้อปั๊ดจ้าง" หรือ "เสื้อแขบ" หรือ "เสื้อป้ายข้าง" เสื้อปั้ดจ้างของชนเผ่าไทลื้อ อำเภอทุ่งช้าง
ลักษณะของเสื้อปัด
เสื้อปัดเป็นเสื้อแขนยาว ไม่มีกระดุม แต่จะป้ายเฉียงมาผูกไว้ที่เอวด้านข้าง ชายเสื้อยกลอยขึ้นทั้งสองข้าง เสื้อปัดของหลวงพระบางมักจะมีปกคอที่ค่อนข้างหนาและมีสีทอง
ดูเพิ่ม
กิโมโน
ฮันบก
ผ้าซิ่น
อ้างอิง

 แหล่งข้อมูลอื่น 
สอนตัดเสื้อปั๊ด ตัดก็ง่าย ใส่ก็งาม
เสื้อปั้ดจ้างของชนเผ่าไทลื้อ อำเภอทุ่งช้าง
ลื้อฟื้น...เสื้อปั๊ด ซิ้นตา 
สืบวิถีนุ่ง-ห่ม พัสตราภรณ์โบราณถิ่นล้านนา 
วัฒนธรรมผ้าเผ่าไท ในประเพณีแต่งงาน 
ศูนย์สิ่งทอล้านนาไต Lanna Tai Textiles center 
เจ้าหม่อมคำลือ
# เจ้าหญิงโยเซฟีเนอแห่งบาเดิน
เจ้าหญิงโยเซฟีเนอ ฟรีเดอรีเคอ ลูอีเซอ แห่งบาเดิน (ประสูติ:11 ตุลาคม ค.ศ. 1813  — สิ้นพระชนม์ 19 มิถุนายน ค.ศ. 1900) ประสูติที่มันไฮม์ แกรนด์ดัชชีแห่งบาเดิน เป็นพระธิดาของแกรนด์ดยุกชาลส์แห่งบาเดิน กับสเตฟานีแห่งโบอาร์แน ทรงเป็นพระบรมอรรคราชบรรพบุรุษของราชวงศ์โรมาเนีย และราชวงศ์ยูโกสลาเวียผ่านทางพระโอรส เจ้าชายเลโอโปลด์แห่งโฮเฮนซอลเลิร์น และของราชวงศ์เบลเยียม และลักเซมเบิร์ก ผ่านทางพระธิดา คือ เจ้าหญิงมารีแห่งโฮเฮนซอลเลิร์น-ซิกมาริงเงิน

พระราชประวัติ
ทรงเสกสมรสกับคาร์ล อันโทน เจ้าผู้ครองโฮเอินท์ซ็อลเลิร์น เมื่อวันที่ 21 ตุลาคม ค.ศ. 1834 พระสวามีนั้นเป็นพระโอรสของเจ้าชายชาลส์แห่งโฮเฮนซอลเลิร์น-ซิกมาริงเงิน กับมารี อ็องตัวเนต มูว์รา ทั้งสองพระองค์มีพระโอรส/ธิดา รวมทั้งสิ้น 6 พระองค์ ได้แก่

ลีโอพ็อลท์ เจ้าชายแห่งโฮเอินท์ซ็อลเลิร์น (ค.ศ. 1835– ค.ศ. 1905)
ชเตฟานีแห่งโฮเอินท์ซ็อลเลิร์น-ซีคมาริงเงิน สมเด็จพระราชินีแห่งโปรตุเกสและอัลการ์วึช(ค.ศ. 1837– ค.ศ. 1859) ทรงอภิเษกสมรสกับ พระเจ้าเปดรูที่ 5 แห่งโปรตุเกส  
สมเด็จพระเจ้าการอลที่ 1 แห่งโรมาเนีย (ค.ศ. 1839– ค.ศ. 1914)
เจ้าชายอันโทนแห่งโฮเอินท์ซ็อลเลิร์น-ซีคมาริงเงิน (ค.ศ. 1841– ค.ศ. 1866) สิ้นพระชนม์ในสงคราม
เจ้าชายฟรีดริชแห่งโฮเอินท์ซ็อลเลิร์น-ซีคมาริงเงิน (ค.ศ. 1843– ค.ศ. 1904) 
เจ้าหญิงมารีแห่งโฮเอินท์ซ็อลเลิร์น-ซีคมาริงเงิน(ค.ศ. 1845– ค.ศ. 1912) ทรงเสกสมรสกับเจ้าชายฟีลิป เคานท์แห่งแฟลนเดอส์

พระอิสริยยศ
21 ตุลาคม ค.ศ. 1813 – 21 ตุลาคม ค.ศ. 1834: Her Grand Ducal Highness Princess Josephine of Baden
21 ตุลาคม ค.ศ. 1834 – 27 สิงหาคม ค.ศ. 1848: Her Grand Ducal Highness The Hereditary Princess of Hohenzollern-Sigmaringen, Princess of Baden
27 สิงหาคม ค.ศ. 1848 – 3 กันยายน ค.ศ. 1869: Her Grand Ducal Highness The Princess of Hohenzollern-Sigmaringen, Princess of Baden
3 กันยายน ค.ศ. 1869 – 2 มิถุนายน ค.ศ. 1885: Her Grand Ducal Highness The Princess of Hohenzollern, Princess of Baden
2 มิถุนายน ค.ศ. 1885 – 19 มิถุนายน ค.ศ. 1900: Her Grand Ducal Highness The Dowager Princess of Hohenzollern, Princess of Baden
# ลาปาร์กา (นักมวยปล้ำ)
อาโดลโฟ มาร์การิโต ตาเปีย อิบาร์รา  เกิดวันที่ 14 พฤศจิกายน ค.ศ. 1965 เป็นนักมวยปล้ำอาชีพสวมหน้ากากชาวเม็กซิโก ที่รู้จักกันดีทั่วโลกในนามสังเวียนมวยปล้ำมีชื่อว่า ลาปาร์กา  เป็นอดีตแชมป์โลกเฮฟวีเวตของ IWC 1 สมัย
# นิออน อิสรา
นิออน อิสรา (แอน) มีชื่อจริงคือ สิริพร เรืองอุตมานันท์ เกิดเมื่อวันที่ 25 ธันวาคม พ.ศ. 2513 มีเชื้อสายโปรตุเกส เริ่มเข้าสู่วงการด้วยการถ่ายแบบนิตยสารวัยรุ่น เช่น วัยหวาน และเล่มอื่นๆ โดยใช้ชื่อและนามสกุลจริงก่อน

 ประวัติ 
จากนั้นเข้าสู่วงการละครทางโทรทัศน์โดยใช้ชื่อในวงการว่านิออน อิสรา เริ่มแรกมักรับบทเป็นนางเอกในละครของค่ายกันตนา เริ่มชื่อเสียงในละครเรื่องลมหายใจไม่เคยแพ้ ซึ่งออกอากาศเย็นวันจันทร์ถึงศุกร์ของช่อง 7 ในช่วงปี พ.ศ. 2532 โดยรับบทเป็นนักวอลเลย์บอลที่มีสไตล์ตบลูกบอลแรงจนฝ่ายตรงข้ามรับไม่ทัน จนได้รับฉายาว่าลูกตบสลาตัน ร่วมกับมณีรัตน์ วงศ์จีระศักดิ์ ซึ่งแสดงเป็นพี่น้องกันในเรื่องนี้ด้วยจำเธอทั้ง 3 คนนี้ ได้มั้ย นิออน อิศรา, มณีรัตน์ วงศ์จีระศักดิ์, กันตา ดานาว นักแสดงค่ายกันตนา สมัยโน้น ต่อมาจึงรับบทเป็นเดือนในละครเรื่องข้าวนอกนา ร่วมกับนันทนา บุญหลง ซึ่งออกอากาศในคืนวันพุธและพฤหัสทางช่อง 7 และเคยเป็นนางเอกคู่ขวัญกับจอนนี่ แอนโฟเน่ โดยทั้งคู่โด่งดังจากเรื่องลมหายใจไม่เคยแพ้มาก่อนหน้านั้นแล้ว และได้มาแสดงคู่กันอีกในเรื่องผู้การเรือเร่ อีกทั้งยังได้ร้องเพลงประกอบละครคู่กันในชื่อทหารเรืออ้อนรัก ต่อด้วยละครเรื่องกำลังใจ ซึ่งเธอได้แสดงร่วมกับพระเอก 3 คนคือ จักรพรรณ์ อาบครบุรี, จอนนี่ แอนโฟเน่ และ สถาพร นาควิลัย จากนั้นนิออนทั้งยังเคยรับงานแสดงทางภาพยนตร์อีกไม่กี่เรื่อง ภายหลังได้รับบทร้ายเช่น นางเสือดาว และ ขอหยุดหัวใจไว้ที่เธอ ทางช่อง 3 ส่วนละครเรื่องล่าสุดก่อนที่จะไปศึกษาต่อที่ประเทศอังกฤษคือ หนี้รัก ทางช่อง 5 ปัจจุบันเป็นนักธุรกิจอสังหาริมทรัพย์และเปิดโรงเรียนสอนทำอาหารที่จังหวัดภูเก็ต 
 การศึกษา 
ระดับมัธยมศึกษาตอนปลายที่ ร.ร.ศรียานุสรณ์

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2532  ลมหายใจไม่เคยแพ้  ช่อง 7 ปีศาจในโลงศพ  ช่อง 5 2533  สลับร่างสร้างรัก ข้าวนอกนา เดือน  ช่อง 7 2534  กำลังใจ น้ำมนต์ ผู้การเรือเร่ เกวลิน  ช่อง 5 2535  คนบาป รอยทางแห่งความฝัน เกวลิน  ช่อง 9 2536  สกุลกา ภควดี / ป้อม  ช่อง 5 2537  แววมยุรา เริงใจ รัตนมหาศาล ฟ้าเพียงดิน เรืองรอง  ช่อง 3 2538  ด้วยดวงจิตริษยา  ช่อง 7 2539  สนสะท้าน  ช่อง 5 เมียหมายเลข 1 นางเสือดาว  ช่อง 3 รักสับหลีก 2540  ไอ้แก่น สุดใจ หลานสาวคุณหญิง พี่ชายที่แสนดี  ช่อง 9 2542  หัวใจมีเงา ปานแก้ว  ช่อง 3 ตำรับรัก ลูซี่ แก้วกินรี  ช่อง 7 2543  มัสยา นาถระพี มหศักดิ์ไพศาล (นาถ) ผู้ชายก็ท้องได้ 2544  หนี้รัก อรวรรณ  ช่อง 5 ขอหยุดหัวใจไว้เพียงเธอ นวลมณี  ช่อง 3 วิมานกุหลาบ

 โฆษณา 
 แป้งเย็น ฮูลาฮูล่า
 น้ำยาซักผ้าแห้งไฮยีน

 มิวสิควีดีโอ 
 เพลง สายตาโกหก ตวงสิทธิ์ เรียมจินดา (2536)

 ภาพยนตร์ 
 คนละวัยอลวน (2533)
 ปัญญาชนคนทะเล้น (2534)
 สุสานผีปอบ (2534)
 ทะเล้นแต่เท่ (2535) 
 ผีเสื้อ ทรนง (2535) 
 ภูติพิศวาส (2538)
# คิม นัม-จู
คิม นัม-จู (เกิด 15 เมษายน ค.ศ. 1995) หรือชื่อที่ใช้ในการแสดงว่า นัมจู เป็นนักร้องและนักแสดงชาวเกาหลีใต้ รู้จักกันในฐานะสมาชิกของเอพิงก์ และกลุ่มย่อยเอพิงก์ บีเอ็นเอ็น

 ประวัติ 
thumb|คิม นัม-จู ที่งานเทศกาลมหาวิทยาลัยซุงซิล วันที่ 6 ตุลาคม พ.ศ. 2557

คิม นัม-จู นั้นเกิดเมื่อวันที่ 15 เมษายน พ.ศ. 2538 ที่โซล ประเทศเกาหลีใต้ เธอเป็นสมาชิกของเอพิงก์สองคนสุดท้ายที่เปิดตัวเป็นสมาชิกวงเอพิงก์ ในปี พ.ศ. 2553 นัม-จู ได้เข้าร่วมแสดง Cube Stars Party ร่วมกับสมาชิกคนอื่นๆของวงก่อนที่วงเอพิงก์จะเปิดตัว 

นัม-จู เข้าศึกษาที่ โรงเรียนอนุบาลดงมย็อง, โรงเรียนประถมศึกษาว็อนมย็อง, โรงเรียนมัธยมศึกษาตอนต้นโซลและโรงเรียนมัธยมศิลปะและการแสดงโซลเธอสำเร็จการศึกษาระดับมัธยมศึกษาตอนปลายเมื่อวันที่ 10 กุมภาพันธ์ พ.ศ. 2557 ในวันที่ 2 กุมภาพันธ์ พ.ศ. 2558 ทางเอคิวบ์เอนเตอร์เทนเมนต์ได้เปิดเผยว่าเธอได้รับการตอบรับเข้าศึกษาในระดับปริญญาตรีในสาขาการแสดงที่มหาวิทยาลัยซ็องกยูนกวัน

 อาชีพ 

 ก่อนเปิดตัว 
ในปี พ.ศ. 2543 คิม นัม-จู ได้เริ่มงานในวงการบันเทิงด้วยการแสดงโฆษณาของแอลจี  และในปี พ.ศ. 2550  ก็ได้เป็นนางแบบโฆษณาอาหารเพื่อสุขภาพ

 เอพิงก์ 

คิม นัม-จูได้เปิดตัวในฐานะสมาชิกวงเอพิงก์เมื่อวันที่ 21 เมษายน พ.ศ. 2554 ในรายการเอ็มเคาท์ดาวน์! ของช่องเอ็มเน็ตในเพลง "มลลาโย" (몰라요) จากซิงเกิลเปิดตัวของอีพีอัลบั้ม เซเวนสปริงส์ออฟเอพิงก์

 เอพิงก์ บีเอ็มเอ็น 

ในวันที่ 26 มิถุนายน พ.ศ. 2557 ได้มีการเปิดเผยว่า คิม นัม-จู พร้อมกับเพื่อนร่วมวง ยุน โบ-มี จะเป็นสมาชิกของกลุ่มย่อยของวงเอพิงก์ชื่อ เอพิงก์ บีเอ็นเอ็น ซึ่งในวันต่อมาเอพิงก์ บีเอ็นเอ็น ก็ได้ปล่อยเพลง My Darling ซึ่งเบรฟบราเดอร์มาเป็นโปรดิวเซอร์ให้ ซึ่งเพลงฉลองครบรอบ 10 ปี ของโปรเจกต์เบรฟบราเดอร์

 ความร่วมมือทางดนตรี 

ในวันที่ 3 มกราคม พ.ศ. 2556 คิม นัม-จู,สมาชิกร่วมวงเอพิงก์ ช็อง อึน-จีและสมาชิกวงบีสต์ ชัง ฮย็อน-ซึง ได้ปล่อยซิงเกิล "A Year Ago" ซึ่งเป็นซิงเกิลจากโปรเจกต์  A Cube For Season #White

ระหว่างวันที่ 29 พฤษภาคม ถึงวันที่ 1 มิถุนายน พ.ศ. 2557 คิม นัม-จู ได้ร้องเพลงร่วมกับวงฮิปฮอปบอยแบนด์แพลนทอม ในเพลง "Seoul Lonely" ซึ่งอยู่ในอัลบัม Phantom Power ในรายการดนตรีสามรายการคือ เอ็ม! เคาต์ดาวน์, มิวสิคคอร์และรายการอินกิกาโย

 ผลงาน 
วงเอพิงก์

ซิงเกิลเดี่ยว /ร่วมกับศิลปินอื่น 
 ปี ชื่ออัลบั้ม เพลง เวลา ศิลปิน2556 'A Cube' for Season # White  "A Year Ago" 03:55  นัม-จูกับ ฮย็อน-ซึง & อึน-จี2558 -  "Photograph" 03.45  Kim NamJoo & Yook SungJae (BTOB)

 ผลงาน 
 วารตี้โชว์ 
 ปี รายการ บทบาท 2554  A Pink News (Season 1)  ตัวเอง Challenge 1000 Song  ตัวเอง Chuseok Idol Athletic Championship  ตัวเอง 2554-55  A Pink News (Season 2)  ตัวเอง Birth Of Family (Season 1)  ตัวเอง 2555   Weekly Idol  ตัวเอง A Pink News (Season 3)  ตัวเอง KBS Sponge Zero (Ep. 432)  ตัวเอง Weekly Idol  ตัวเอง MBC Idol Star Games  ตัวเอง KBS Escape The Crisis Number 1 EP336  ตัวเอง SBS Star King (Ep. 272)  ตัวเอง Challenge 1000 Song  ตัวเอง 2556  MBC Idol Sports Championship  ตัวเอง Weekly Idol  ตัวเอง Challenge 1000 Song  ตัวเอง 2013 Idol Star Athletics Championship  ตัวเองKBS 1 Night 2 Days ตัวเอง
# มิสติโก 2
มิสติโก 2  หรือ มิสติโก หมายเลข 2 เป็นนักมวยปล้ำอาชีพสวมหน้ากากชาวเม็กซิโก ปัจจุบันเซ็นสัญญากับสมาคม Consejo Mundial de Lucha Libre (CMLL) ซึ่งก่อนหน้านี้เขาปรากฏตัวครั้งแรกในปี ค.ศ. 2010 ในนามของ ดรากอน ลี  เขาเคยได้แชมป์โลกทรีโอส CMLL คู่กับ Máscara Dorada และValiente ต่อมาในเดือนมิถุนายน ค.ศ. 2012 เขาได้มาสวมบทบาทเป็นมิสติโก คนที่ 2 หลังจากที่คนเดิมได้เซ็นสัญญากับสมาคมWWE

 เกี่ยวกับมวยปล้ำ 
 ท่าไม้ตาย
 ในนามของ มิสติโก
 ลา มิสทิคา (ทิลท์-เอ-ไวร์ล เฮดซิสเซอร์ส และเปลี่ยนเข้าสู่ท่า ซิงเกิลอาร์ม และลงสู่ท่า ฟูจิวาร่า อาร์มบาร์) 
 ซูตติ้งสตาร์เพสส์

 ในนามของ ดราก้อน ลี
 โอเพอเรชั่น ดราก้อน (ซัมซอลต์ พลานช่า)

ผู้จัดการ
Fray Tormenta

 ฉายาและชื่ออื่นๆ
"El Príncipe de Plata y Oro" (Spanish for "The Prince of Silver and Gold")
"La Nueva Era" (Spanish for "The New Era")

 เพลงเปิดตัว
"Ameno" โดย Era

ผลงานทั้งหมด
Consejo Mundial de Lucha Libre
CMLL World Trios Championship (1 สมัย) – คู่กับ Máscara Dorada และ Valiente
CMLL Bodybuilding Contest – Beginners (2010)
Torneo Sangre Nueva (2012)

Lucha Libre Azteca
LLA Azteca Championship (1 สมัย)
# สถานีเลี่ยงเมืองปากเกร็ด
สถานีเลี่ยงเมืองปากเกร็ด (รหัส: PK07) เป็นสถานีรถไฟฟ้ามหานครแบบยกระดับในเส้นทางสายสีชมพู โดยยกระดับเหนือถนนแจ้งวัฒนะในพื้นที่อำเภอปากเกร็ด จังหวัดนนทบุรี

 ที่ตั้ง
สถานีเลี่ยงเมืองปากเกร็ดตั้งอยู่เหนือถนนแจ้งวัฒนะ บริเวณทิศตะวันตกของทางแยกจุดตัดกับถนนเลี่ยงเมืองปากเกร็ด ในพื้นที่หมู่ที่ 4 บ้านคลองเกลือ และหมู่ที่ 5 บ้านศาลาขี้ปด ตำบลปากเกร็ด อำเภอปากเกร็ด จังหวัดนนทบุรี

 รายละเอียด 
 สีสัญลักษณ์ 
ใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

 รูปแบบ 
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชั้นชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

 ทางเข้า–ออก 
ประกอบด้วยทางขึ้น–ลงปกติ ได้แก่
 1 บริษัท ไทยการ์เมนต์เอ๊กซปอร์ต จำกัด
 2 ซอยแจ้งวัฒนะ-ปากเกร็ด 13 (ไทยการ์เมนต์)
 3 ถนนเลี่ยงเมืองปากเกร็ด, ร้านปังเว้ยเฮ้ย สาขาแจ้งวัฒนะ
 4 บิ๊กซีเอ็กซ์ตร้า แจ้งวัฒนะ 2

แผนผัง
U3ชานชาลาชานชาลาด้านข้าง, ประตูรถจะเปิดทางด้านซ้ายชานชาลา 1 มุ่งหน้า  ชานชาลา 2 มุ่งหน้า ชานชาลาด้านข้าง, ประตูรถจะเปิดทางด้านซ้ายU2ชั้นขายบัตรโดยสารชั้นขายบัตรโดยสารทางออก 1–4, ศูนย์บริการผู้โดยสารห้องขายบัตรโดยสาร, เครื่องขายบัตรโดยสาร, บิ๊กซี เพลซ แจ้งวัฒนะ, โฮมโปร สาขาบิ๊กซี แจ้งวัฒนะGระดับถนน–ป้ายรถประจำทาง, ถนนแจ้งวัฒนะ
 เวลาให้บริการ 
 ปลายทาง  เชื่อมต่อ  ขบวนแรก  ขบวนสุดท้าย  ชานชาลาที่ 1   มีนบุรี  เต็มระยะ  05.34  00.16  สายสีแดงเข้ม  –  23.46  สายสุขุมวิท (คูคต)  –  00.06  สายสุขุมวิท (เคหะฯ)   –  22.56 ชานชาลาที่ 2   ศูนย์ราชการนนทบุรี  เต็มระยะ  05.33  00.52  สายสีม่วง (คลองบางไผ่)  –   23.22  สายสีม่วง (เตาปูน)  –  22.52

 สถานที่ใกล้เคียง 
 บิ๊กซีเอ็กซ์ตร้า แจ้งวัฒนะ 2 
 โฮมโปร สาขาแจ้งวัฒนะ
 โรงเบียร์เยอรมันตะวันแดง แจ้งวัฒนะ
 นารายา สำนักงานใหญ่
 ศาสนจักรของพระเยซูคริสต์แห่งวิสุทธิชนยุคสุดท้าย
 ธนาคารไทยพาณิชย์ (อาคารแจ้งวัฒนะ)
 บริษัท ไทยการ์เมนต์เอ็กซปอร์ต จำกัด
# รายพระนามคู่อภิเษกสมรสในพระมหากษัตริย์เนปาล
ราชวงศ์ศาหะ 

พระรูปพระนามประสูติรัชกาลสิ้นพระชนม์พระสวามี120pxสมเด็จพระราชินีอินทรากุมารีเทวีค.ศ. 172425 กันยายน ค.ศ. 1743—11 มกราคม ค.ศ. 1775 11 มกราคม ค.ศ. 1775พระเจ้าปฤถวีนารายัณ ศาหะ120pxสมเด็จพระราชินีนเรนทราลักษมีศาหะค.ศ. 172625 กันยายน ค.ศ. 1743—11 มกราคม ค.ศ. 1775ค.ศ. 1775120pxสมเด็จพระราชินีราเชนทราลักษมีศาหะ11 มกราคม ค.ศ. 1775—17 พฤศจิกายน ค.ศ. 1777ค.ศ. 1785พระเจ้าประตาปสิงห์ ศาหะ120pxสมเด็จพระราชินีราชเรศวรีเทวีศาหะ?ค.ศ. 1789—23 มีนาคม ค.ศ. 1799ค.ศ. 1806พระเจ้ารณพหาทุร ศาหะ120pxสมเด็จพระราชินีสุพรรณประภาเทวีศาหะค.ศ.1779ค.ศ. 1791—23 มีนาคม ค.ศ. 1799ค.ศ. 1806120pxสมเด็จพระราชินีกันตวตีเทวี?ค.ศ. 1797—23 มีนาคม ค.ศ. 1799 31 ตุลาคม ค.ศ. 1799120pxสมเด็จพระราชินีสิธีลักษมีเทวี	ค.ศ. 1798ค.ศ. 1808—20 พฤศจิกายน ค.ศ. 1816 20 พฤศจิกายน ค.ศ. 1816 พระเจ้าคีรวาณยุทธพิกรม ศาหะ120pxสมเด็จพระราชินีโกรัขชยาศาหะ	ค.ศ. 1798ก่อน ค.ศ.1813 — 20 พฤศจิกายน ค.ศ. 1816 16 ธันวาคม ค.ศ. 1816120pxสมเด็จพระราชินีสามราชยาศาหะค.ศ. 1814 5 กุมภาพันธ์ ค.ศ. 1824—6 ตุลาคม ค.ศ. 18416 ตุลาคม ค.ศ. 1841พระเจ้าราเชนทรพิกรม ศาหะ120pxสมเด็จพระราชินีราชยาลักษมีเทวีศาหะค.ศ. 18145 กุมภาพันธ์ ค.ศ. 1824—12 พฤษภาคม ค.ศ. 1847 ก่อน ค.ศ. 1900120pxสมเด็จพระราชินีตริโลกราชยาลักษมีเทวี?12 พฤษภาคม ค.ศ. 1847—ค.ศ. 1850ค.ศ. 1850พระเจ้าสุเรนทรพิกรมศาหะ120pxสมเด็จพระราชินีเทวราชยาลักษมีเทวี?ก่อน ค.ศ. 1865—ค.ศ. 1876ค.ศ. 1876120pxสมเด็จพระราชินีเรวดีรามนราชยาลักษมีเทวีศาหะค.ศ. 1877[ค.ศ.1886 — 11 ธันวาคม ค.ศ. 1911 ค.ศ. 1926สมเด็จพระเจ้าปฤถวีพีรพิกรมศาหเทวะ120pxสมเด็จพระราชินีลักษมีทิพเยษรานี ศาหะค.ศ. 187517 พฤษภาคม ค.ศ. 1881—11 ธันวาคม ค.ศ. 1911ค.ศ. 1933120pxสมเด็จพระราชินีกีรติทิพเยษรานีราชยาลักษมีเทวีศาหะค.ศ. 1882ค.ศ.1889 — 11 ธันวาคม ค.ศ. 1911 ค.ศ. 1923120pxสมเด็จพระราชินีทุรคาทิพเยษรานีราชยาลักษมีเทวีศาหะค.ศ. 1883[ค.ศ.1886 —ม ค.ศ. 1902 ค.ศ. 1902120pxสมเด็จพระราชินีกันติราชยลักษมีเทวีศาหะ 5 กรกฎาคม ค.ศ. 1906มีนาคม ค.ศ. 1919—7 พฤศจิกายน ค.ศ. 1950 และ 18 กุมภาพันธ์ ค.ศ. 1951 - 13 มีนาคม ค.ศ. 1955 12 กรกฎาคม ค.ศ. 1973 สมเด็จพระเจ้าตริภูวนพีรพิกรมศาหเทวะ120pxสมเด็จพระราชินอิชวารีราชยลักษมีเทวีศาหะกันยายน ค.ศ. 1907 มีนาคม ค.ศ. 1919—7 พฤศจิกายน ค.ศ. 1950 และ 18 กุมภาพันธ์ ค.ศ. 1951 - 13 มีนาคม ค.ศ. 195527 มิถุนายน ค.ศ. 1983120pxสมเด็จพระราชินีรัตนาราชยลักษมีเทวีศาหะ19 สิงหาคม ค.ศ. 192814 มีนาคม 1955—31 มกราคม 1972ยังทรงมีพระชนม์สมเด็จพระเจ้ามเหนทรพีรพิกรม ศาหเทวะ120pxสมเด็จพระราชินีไอศวรรยาราชยลักษมีเทวีศาหะ7 พฤศจิกายน ค.ศ. 194931 มกราคม 1972—1 มิถุนายน 20011 มิถุนายน ค.ศ. 2001สมเด็จพระราชาธิบดีพีเรนทรพีรพิกรมศาหเทวะ120pxสมเด็จพระราชินีโกมลราชยลักษมีเทวีศาหะ2 มิถุนายน ค.ศ. 19514 มิถุนายน ค.ศ. 2001 — 28 พฤษภาคม ค.ศ. 2008ยังทรงมีพระชนม์ สมเด็จพระราชาธิบดีชญาเนนทรวีรวิกรมศาหเทวะ